हाउबाग जबलपुर – ग्वारीघाट के बाद ट्रेन जबलपुर शहर में प्रवेश कर जाती है। हाउबाग जबलपुर वास्तव में जबलपुर शहर में नैरोगेज का बड़ा स्टेशन है। यहां मालगोदाम और ट्रेन के रखरखाव आदि की सुविधा उपलब्ध है। वास्तव में हाउबाग नैरोगेज नेटवर्क का बड़ा डिपो है। जबलपुर शहर जाने वाले यात्री बड़ी संख्या में हाउबाग में ही उतर जाते हैं। यहां से बस स्टैंड और अन्य इलाके में जाने की सुविधा भी उपलब्ध है।